# Outras funcionalidades

## Outras funcionalidades de &umbrello;

Este capítulo describe por riba algunhas funcionalidades adicionais que oferece &umbrello;.

### Copiar obxectos como imaxes PNG

Ademais das funcións normais de copiar, cortar e apegar que serven para copiar obxectos entre distintos diagramas, &umbrello; pode copiar os obxectos como imaxes PNG para que os poda inserir en outros tipos de documento. Non precisa facer nada especial para usar esta funcionalidade, só escolla un obxecto no diagrama (Clase, Actor, &etc;) e cópieo (&Ctrl;C, ou mediante o menú), logo abra un documento de &kword; (ou de calquer programa onde poda apegar imaxes) e escolla Apegar. Esta é unha funcionalidade perfeita para exportar partes do diagrama como imaxes simples.

### Exportar para unha imaxe

Tamén pode exportar un diagrama inteiro como unha imaxe. A única cousa que precisa facer é escoller o diagrama que quer exportar, e logo a opción Exportar como imaxe... no menú Diagrama.

### Imprimir

&umbrello; permítelle imprimir diagramas individualmente. Prema no botón Imprimir na barra de ferramentas da aplicación ou escolla a opción Imprimir no menú Ficheiro e mostrarase o diálogo estándar de &kde; para imprimir.

### Cartafoles lóxicos

Para organizar mellor o modelo, en especial en proxectos grandes, pode criar cartafoles lóxicos na Vista en Árbore. Simplesmente escolla a opción Novo Cartafol no menú contextual dos cartafoles por omisión na vista en árbore para crialos. Os cartafoles poden estar uns dentro dos outros, e pode mover obxectos entre eles arrastrándoo dun para o outro.

Organización do modelo en cartafoles Organizando un modelo con cartafoles lóxicos en &umbrello;

Organizando un modelo con cartafoles lóxicos en &umbrello;